# ARCHWILIO CYFRIFON

**Hysbysir trwy hyn, yn unol ag Adrannau 30 a 31 Deddf Archwilio Cyhoeddus (Cymru) 2004 a Rheoliadau Cyfrifon ac Archwilio (Cymru) 2014, fel y’u diwygiwyd:**

**1. O ddydd Llun 23 Gorffennaf 2018 i ddydd Gwener 27 Gorffennaf 2018, ac o ddydd Llun 30 Gorffennaf 2018 i ddydd Gwener 3 Awst 2018, ac o ddydd Llun 6 Awst 2018 i ddydd Gwener 10 Awst 2018, ac o ddydd Llun 13 Awst 2018 i ddydd Gwener 17 Awst 2018, rhwng 9.00am a 4.40pm,** **o dan adran 30 (1) y Ddeddf uchod gall unrhyw berson â diddordeb, ar ôl gwneud cais i'r Prif Swyddog Cyllid, Ystafell 1.4.1 y Ganolfan Ddinesig, Abertawe, archwilio Cyfrifon Dinas a Sir Abertawe, Cronfa Bensiwn Dinas a Sir Abertawe, Awdurdod Iechyd Porthladd Bae Abertawe ar gyfer y flwyddyn a ddaeth i ben ar 31 Mawrth 2018 a gwneud copïau ohonynt, yn ogystal â'r holl lyfrau, gweithredoedd, contractau, biliau, talebau a derbynebau mewn perthynas â hwy.**

**2. O dan adran 30(2) y Ddeddf uchod, ar neu ar ôl dydd Llun 20 Awst 2018 am 9.00am yn y Ganolfan Ddinesig, Abertawe, bydd Archwilydd Penodedig y cyngor, Anthony Barrett, neu ei gynrychiolwyr, ar gais unrhyw Etholwr Llywodraeth Leol sy'n ymwneud â'r Cyfrifon, yn rhoi cyfle i'r Etholwr neu ei gynrychiolydd ei holi am y cyfrifon, a gall unrhyw Etholwr o'r fath neu ei gynrychiolydd ddod gerbron yr archwilydd a gwrthwynebu unrhyw un o'r Cyfrifon.**

**3. Mae'n rhaid i unrhyw Etholwr roi hysbysiad ysgrifenedig ymlaen llaw i'r Archwilwyr o unrhyw wrthwynebiad arfaethedig a'r rhesymau dros ei wneud (yn unol â Rheoliad 16 Rheoliadau Cyfrifon ac Archwilio (Cymru) 2005.** **Ar yr un pryd, cyflwynir copi i Brif Weithredwr y cyngor.**

**4. Nid yw hyn yn rhoi hawl i unigolyn archwilio unrhyw gyfrifon neu ddogfennau eraill y cyfeirir atynt ym Mharagraff 1 uchod i'r graddau y mae'r cyfrifon neu'r dogfennau hynny’n cynnwys gwybodaeth bersonol, fel a ddiffinnir gan adran 30(4) Deddf Archwilio Cyhoeddus (Cymru) 2004, neu sy'n gofyn i unrhyw wybodaeth bersonol gael ei datgelu mewn ymateb i unrhyw gwestiwn.**

**5. O dan adran 31(1), mae gan Etholwyr hawl i fynd gerbron yr Archwilydd, yn ystod cyfnod o'r diwrnod a benodir i gwblhau'r archwiliad, er mwyn cyflwyno gwrthwynebiadau ynghylch unrhyw fater y gallai'r Archwilydd gymryd camau yn ei gylch o dan adran 32 (cais am ddatganiad bod eitem o gyfrif yn groes i'r gyfraith) neu mewn perthynas â'r hyn y gallai'r Archwilydd lunio adroddiad amdano o dan adran 22 (adroddiadau o ddiddordeb cyhoeddus).**

 **Dylid anfon yr hysbysiad o wrthwynebiad neu wrthwynebiad posib at Anthony Veale, Swyddfa Archwilio Cymru, 24 Heol y Gadeirlan, Caerdydd CF11 9LJ**

 **Dyddiedig 9 Gorffennaf 2018**

 **Tracey Meredith, Pennaeth Gwasanaethau Cyfreithiol, Democrataidd a Deallusrwydd Busnes**

Dyddiedig 24 Gorffennaf 2008